मौसम बिज्ञान में कनवर्जेंस जोन वायुमंडल के अइसन क्षेत्र होखे ला जहाँ दू गो सदाबाहिनी हवा सभ आ के मिले लीं आ आमतौर पर अइसन इलाका में बिसेस किसिम के मौसमी दसा पैदा करे लीं। एह घटना के रिजल्ट ई होला कि भारी मात्रा में हवा एकट्ठा होखे ले आ ऊपर उठे ले जेकरे चलते बादर के निर्माण आ बरखा के घटना होखे ला। बड़हन पैमाना पर अइसन कनवर्जेंस के सिनॉप्टिक-स्केल कनवर्जेंस कहल जाला आ ई बैरोक्लाइनिक ट्रफ़, कम हवादाब के क्षेत्र आ चक्रवात नियर मौसम संबंधी सिस्टम के उत्पत्ती के साथे जुड़ल होखे लें।